
545400 SIGHIŞOARA

Str. Muzeului nr. 7, Tel./Fax. 0265-771278

                         H O T Ă R Â R E A   NR. 49



      din 28 martie 2013

privind costituirea comisiei  de analiză şi negociere pentru cumpărarea de imobile

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 5669/12.03.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere discuţiile purtate în şedinţa ordinară a Consiliului Local al Municipiului Sighişoara din data de 28.02.2013, cu referire la cumpărarea terenurilor aflate în proprietatea privată privată a unor terţi, din zona Hotelului Cavaler – Piaţa Octavian Goga, în vederea realizării unor obiective de utilitate publică, sens în care se impune constituirea unei comisii de analiză şi negociere pentru cumpararea unor asemenea imobile;

Având în vedere prevederile art. 123 alin. (1) din Legea nr. 215/2001, Legea administraţiei publice locale, republicată, cu modificările şi completările ulterioare, conform cărora “consiliile locale şi consiliile judeţene hotărăsc ca bunurile ce aparţin domeniului public sau privat, de interes local sau judeţean, după caz, să fie date în administrarea regiilor autonome şi instituţiilor publice, să fie concesionate ori să fie închiriate. Acestea hotărăsc cu privire la cumpărarea unor bunuri ori la vânzarea bunurilor ce fac parte din domeniul privat, de interes local sau judeţean, în condiţiile legii”;

Ţinând cont şi de prevederile art. 54 alin. (7) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere Raportul de Specialitate comun al Arhitectului Şef şi al Direcţiei Administrarea Patrimoniului, înregistrat cu nr. 5668/12.03.2013, prin care se propune costituirea comisiei  de analiză şi negociere pentru cumpărarea de imobile, îndeplinindu-se prevederile legale;

În temeiul art. 36 (9), art. 45 (1), art. 115 (1) lit. „b” şi a art. 123 alin. (1) din Legea nr. 215/2001, Legea administraţiei publice locale, republicată, cu modificările şi completările ulterioare;
H O T Ă R Ă Ş T E:

          Art.1. (1) Se aprobă constituirea comisiei  de analiză şi negociere pentru cumpărarea de imobile, în următoarea componenţă:

1. Şuteu Octavian

- consilier local;

2. Toth Tivadar

- consilier local;
3. Pop Claudiu


- consilier local;
4. Oprean Petru

- consilier local;

5. Enescu Dan-Constantin
- consilier local ;

6. Matei Ovidiu-Daniel
- consilier local;

7. Ghercă Adrian-Constantin  - consilier local
(2) Membrii comisiei îşi desemnează un preşedinte şi un secretar al acesteia. 

(3) Hotărârile comisiei se iau cu majoritatea voturilor membrilor acesteia.

(4) Comisia constituită conform alin. 1 din prezentul articol îşi va stabili modul de lucru şi obiectivele în baza cărora îşi desfăşoară activitatea pentru care a fost constituită.

Art.2. Pentru buna desfăşurare a lucrărilor comisiei de analiză şi negociere pentru cumpărarea de imobile, aceasta va fi sprijinită de Primarul municipiului şi aparatul de specialitate al acestuia.

 Art.3. Cu ducerea la îndeplinire a prevederilor prezentei hotărâri se încredinţează Primarul municipiului, aparatul de specialitate al acestuia şi persoanele nominalizate în comisia de analiză şi negociere pentru cumpărarea de imobile.

Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.


 

  PREŞEDINTE DE ŞEDINŢĂ,


  Dan-Constantin Enescu     

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia administrarea patrimoniului ;

1 ex. Arhitect şef ;

1 ex. persoanele nominalizate

11 ex. AF/FM

